Popularnost dronova, bespilotnih letjelica s kamerom, trenutno je na vrhuncu. Dojmljive snimke ruševina, monumentalnih građevina i napuštenih kompleksa dominiraju na YouTube kanalima. Dronovi nam dopuštaju da vidimo mjesta koja su inače nedostupna te na taj način možemo istražiti gotovo svaki kutak u naše zemlje.

U Hrvatskoj se dronovima najviše snimaju stari dvorci i ruševine s bogatim povijesnim zaleđem. Stara napuštena mjesta još uvijek nisu u potpunosti zapela za oko domaćim entuzijastima, iako postoje kompleksi koji su vrijedni pažnje i istraživanja. Jedan od glavnih faktora posjedovanja dronova je cijena. Najjeftiniji modeli mogu se kupiti za 300 kuna, a maksimalno vrijeme leta je 7 do 10 minuta, dok je ono kod skupljih modela do 20 minuta.

Odlučili smo izdvojiti najzanimljivije snimke mjesta u Hrvatskoj koje su nastale uz pomoć ovih malih bespilotnih letjelica.

1. Kaštel Pietrapelosa

[youtube http://www.youtube.com/watch?v=JraN1i_dq4g]

Kaštel Pietrapelosa nalazi se u Buzetu u Istri. Na talijanskom ‘pietrapelosa’ znači kamen s vlasima, a zapravo se radi o mahovini koja je rasla na zidovima dvorca. Pietrapelosa jedan je od najočuvanijih dvoraca u Istri. Njegovo fascinantno izdanje zapelo je za oko YouTube korisniku Vlatku Martinčiću.

2. Kaštel Drvenik

[youtube http://www.youtube.com/watch?v=fFrYcFvxDfA]

Drvenik je malo mjesto smješteno u primorskom zaleđu iznad Jadranova i Jadranske magistrale. Ono je poznato po povijesnom kaštelu koji zauzima dominantnu poziciju na visokom brijegu Glavica. Za snimku kaštela zaslužan je Saluto-Team.

3. Olupine brodova u Splitu

[youtube http://www.youtube.com/watch?v=mr7_GnyZO4E]

Olupine brodova u Splite bile su dovoljan razlog da ih snimi bb Drones. Kako piše na njihovom kanalu, radi se o dvije posljednje olupine koje se nalaze u tom području.

4. Dvorac Trakošćan

[youtube http://www.youtube.com/watch?v=UJeDh1BxoQ8]

Prema legendi Trakošćan je dobio ime po tračkoj utvrdi koja je navodno postojala u vrijeme antike. Dvorac je pripadao mnogobrojnim vladarima, a među njima mogu se istaknuti Celjski Grofovi, ugarski velikaš Ivaniš Korvin i Draškovići. Snimku jednog od najpoznatijih dvoraca u Hrvatskoj zabilježio je YouTube korisnik fisherjoza.

5. Stari grad u Sisku

[youtube http://www.youtube.com/watch?v=th03qPD75Io]

Stari grad u Sisku najpoznatiji je po obrani od Turaka 1593. godine zbog čega je inicijalno izgrađen. Njegova gradnja počinje 1544. godine, a smatrao se bitnom utvrdom u tadašnjoj vojnoj krajini. CroatiaFromTheSky na svom YouTube kanalu objavila je njegovu detaljnu snimku.

6. Kaštel Kamerlengo

[youtube http://www.youtube.com/watch?v=-38z9fDvqNs]

Kaštel Kamerlengo nalazi se na jugozapadnom dijelu grada Trogira. Najstariji dio kaštela je poligonalna kula iz 14. stoljeća, a današnji oblik zidine su dobile u periodu vladavine mletačke vlasti. Bb Drone snimili su Kamerlengo iz zraka.

7. Dvorac Frankopana

[youtube http://www.youtube.com/watch?v=7tEVSsY4AP4]

Dvorac Frankopan pripada staroj obitelji krčkih plemića Frankopana, a potječe iz 15. stoljeća. YouTube korisnik bodulzd do dvorca je došao uz pomoć prijatelja iz Karlovca, a video je snimljen uz pomoć drona s GoPro kamerom.

8. Momjan u Istri

[youtube http://www.youtube.com/watch?v=_WbvpHr29HU]

Momjan se nalazi nedaleko Umaga i novigradske rivijere. Dvorac u Momjanu sagrađen je u 12. stoljeću i originalno je imao samo 4 kule. Na njegovoj lokaciji danas se mogu vidjeti ostaci zidina i jedne kule. Za njegovu snimku iz zraka, kao i za snimku kaštela Pietrapelose, zaslužan je Vlatko Martinčić.

9. Utvrda Medvedgrad

[youtube http://www.youtube.com/watch?v=e9hWOVtd7tA]

Medvedgrad je utvrđenje koje je izgrađeno u 13. stoljeću. Nalazi se na južnim obroncima Medvednice, na brdu Mali Plazur. S Medvedgrada se pruža prekrasan pogled na Zagreb, a njegove zidine snimio je Tomislav Rešković.

10. Dvigrad u istri

[youtube http://www.youtube.com/watch?v=NMoOWuDO0gQ]

Dvigrad je važan povijesni i arheološki lokalitet. Najočuvaniji je Stari grad koji se nalazi na uzvisini Moncastello. Vlatko Martinčić snimio je ovaj ključan lokalitet.

11. Bolnica Brestovac

[youtube http://www.youtube.com/watch?v=xqaM-34m1NM]

Napušteni sanatorij za liječenje plućnih bolesti Brestovac danas slovi kao ukleto mjesto. Danas kruže razne priče o duhovima koji se nalaze na njemu, a YouTube korisnik Majk Jednaković na svojoj snimci nažalost nije zabilježo niti jednog duha.

12. Spomenik revolucije

[youtube http://www.youtube.com/watch?v=nxL6Hb8zjGk]

Spomenik revolucije nalazi se u Podgariću i svojim futurističkim izgledom bio je inspiracija mnogima. Spomenik se ujedno pojavljuje u spotu pjesme ‘Heart Juice‘ kojeg je režirao Telegramov urednik video produkcije Filip Filković Philatz. Drone Guerilla Croatia snimila je kratak video u kojem možete saznati više o spomeniku.